ฐิฏา รังสิตพล มานิตกุล

พันโทหญิง ฐิฏา รังสิตพล มานิตกุล (เกิด 8 พฤศจิกายน พ.ศ. 2509) นักการเมืองชาวไทย เป็นอดีตสมาชิกสภาผู้แทนราษฎร และอดีตโฆษกกระทรวงกลาโหม

ประวัติ
พันโทหญิง ฐิฏา รังสิตพล มานิตกุลนักการเมือง อดีตสมาชิกสภาผู้แทนราษฎรชาวไทย เกิดเมื่อวันที่ 8 พฤศจิกายน พ.ศ. 2509 มีชื่อเล่นว่า ปราง เป็นบุตรสาวของ สุขวิช รังสิตพล อดีตรัฐมนตรีว่าการกระทรวงศึกษาธิการ และอดีตรองนายกรัฐมนตรี กับผิวผ่อง รังสิตพล เป็นพี่สาวของ ศาสตราจารย์หญิง แพทย์หญิง นาวาตรีหญิง ฐิติพร สุวัฒนะพงศ์เชฏ และ ดร. ณัฐพล รังสิตพล ปลัดกระทรวงอุตสาหกรรม
ผิวผ่อง ณรงค์เดช รังสิตพล เป็นน้องสาว นาย ประสิทธิ์ ณรงค์เดช อดีตรัฐมนตรีว่าการกระทรวงอุตสาหกรรม พี่ชายนายเกษม ณรงค์เดช สามีของ คุณหญิง พรทิพย์ ณรงค์เดช

การศึกษา  
 โรงเรียนวัฒนาวิทยาลัย
 โรงเรียนสาธิตมหาวิทยาลัยศรีนครินทรวิโรฒ ปทุมวัน (สอบเทียบ)
 ปริญญาตรี คณะเศรษฐศาสตร์ จุฬาลงกรณ์มหาวิทยาลัย
 ปริญญาโท มหาวิทยาลัยดัลลัส

การทำงาน 
เธอเริ่มรับราชการทหารตั้งแต่ปีพ.ศ. 2531 ในยศร้อยตรีหญิง ในแผนกทูตทหาร กองวิเทศสัมพันธ์ กรมข่าวทหาร กองบัญชาการทหารสูงสุด ก่อนที่จะดำรงตำแหน่งเป็นโฆษกกระทรวงกลาโหมคนแรก ในช่วงปีพ.ศ. 2538 - 2540

เธอลาออกจากราชการในปีพ.ศ. 2540 และเข้าสู่การเมือง โดยเป็นรองโฆษกและรองเลขาธิการพรรคความหวังใหม่ ตามลำดับ จนกระทั่งได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งปีพ.ศ. 2544 สังกัดพรรคความหวังใหม่ 

ต่อมาในปีพ.ศ. 2545 พรรคความหวังใหม่ได้ถูกยุบรวมกับพรรคไทยรักไทย เธอจึงได้เข้ามาสังกัดพรรคประชาธิปัตย์ และได้รับแต่งตั้งเป็นผู้ช่วยเลขาธิการของพรรค

ในปีพ.ศ. 2565 เธอลงสมัครรับเลือกตั้งผู้ว่าราชการกรุงเทพมหานคร ในนามผู้สมัครอิสระ แต่ไม่ได้รับเลือกตั้ง

เครื่องราชอิสริยาภรณ์

อ้างอิง

ทหารบกชาวไทย
นักการเมืองสตรีชาวไทย
สมาชิกสภาผู้แทนราษฎรไทยแบบบัญชีรายชื่อ
พรรคความหวังใหม่
พรรคประชาธิปัตย์
บุคคลจากโรงเรียนวัฒนาวิทยาลัย
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
นิสิตเก่าคณะเศรษฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.